CELEX: C2007/223/08
Language: fi
Date: 2007-09-22 00:00:00
Title: Asia C-338/07 P: Valitus, jonka Distribuidora Vizcaína de Papeles, S.L. on tehnyt 20.7.2007 yhteisöjen ensimmäisen oikeusasteen tuomioistuimen (viides jaosto) yhdistetyissä asioissa T-109/02 (Bolloré v. komissio), T-118/02 (Arjo Wiggins Appleton v. komissio), T-122/02 (Mitsubishi HiTech Paper Bielefeld v. komissio), T-125/02 (Papierfabrik August Koehler v. komissio), T-126/02 (M-real Zanders v. komissio), T-128/02, Papeteries Mougeot v. komissio), T-129/02 (Torraspapel v. komissio), T-132/02 (Distribuidora Vizcaína de Papeles v. komissio) ja T-136/02 (Papelera Guipuzcoana de Zicuñaga v. komissio), 26.4.2007 antamasta tuomiosta

22.9.2007   
            
            
               FI
            
            
               Euroopan unionin virallinen lehti
            
            
               C 223/7
            
         Valitus, jonka Distribuidora Vizcaína de Papeles, S.L. on tehnyt 20.7.2007 yhteisöjen ensimmäisen oikeusasteen tuomioistuimen (viides jaosto) yhdistetyissä asioissa T-109/02 (Bolloré v. komissio), T-118/02 (Arjo Wiggins Appleton v. komissio), T-122/02 (Mitsubishi HiTech Paper Bielefeld v. komissio), T-125/02 (Papierfabrik August Koehler v. komissio), T-126/02 (M-real Zanders v. komissio), T-128/02, Papeteries Mougeot v. komissio), T-129/02 (Torraspapel v. komissio), T-132/02 (Distribuidora Vizcaína de Papeles v. komissio) ja T-136/02 (Papelera Guipuzcoana de Zicuñaga v. komissio), 26.4.2007 antamasta tuomiosta
   (Asia C-338/07 P)
   (2007/C 223/08)
   Oikeudenkäyntikieli: espanja
   Asianosaiset
   
      Valittaja: Distribuidora Vizcaína de Papeles, S.L. (edustaja: abogado E. Pérez Medrano)
   
      Muu osapuoli: Euroopan yhteisöjen komissio
   Vaatimukset
   
               —
            
            
               valitus on otettava tutkittavaksi ja se on katsottava perustelluksi
            
         
               —
            
            
               valituksenalainen tuomio on kumottava kokonaan tai osittain kaikista tai tietyistä mainituista oikeudellisista syistä sikäli kuin se koskee valittajaa, ja kyseisen tuomion kumoamisesta on tehtävä kaikki oikeudelliset päätelmät sekä siinä tapauksessa, että yhteisöjen tuomioistuin lausuu nimenomaisesti pääasiasta, että siinä tapauksessa, että se palauttaa asian ensimmäisen oikeusasteen tuomioistuimeen
            
         
               —
            
            
               EY:n perustamissopimuksen 81 artiklan ja ETA-sopimuksen 53 artiklan mukaisesta menettelystä 20.12.2001 tehdyllä komission päätöksellä 2004/337/EY (asia COMP/E-1/36.212 — itsejäljentävä paperi) (1), jota valitus koskee, määrätty sakko on kumottava tai sitä on alennettava
            
         
               —
            
            
               komissio on velvoitettava korvaamaan kaikki oikeudenkäyntikulut
            
         
               —
            
            
               komissio on velvoitettava korvaamaan valituksenalaisen tuomion kumoamista koskevasta menettelystä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Oikeutta oikeudenmukaiseen oikeudenkäyntiin koskevan periaatteen loukkaaminen, kun on kyse arvioinnista, joka koskee väitettyä osallistumista tiettyihin kartellin kokouksiin espanjalaismarkkinoilla ja osallistumista eurooppalaiseen kartelliin.
            
         
               2.
            
            
               Syyttömyysolettaman loukkaaminen, kun on kyse väitettyjä rikkomisia koskevasta arvioinnista, koska se perustui esitettyihin indisioihin.
            
         
               3.
            
            
               Yhteisön oikeuden laiminlyönti yhtäältä, koska sakko on suhteeton ja epäoikeudenmukainen rikkomisen vakavuuteen nähden, ja toisaalta lieventävien seikkojen arvioinnin ja soveltamisen osalta ja koska tiettyjen lieventävien seikkojen arvioinnin perustelut puuttuvat.
            
         
               4.
            
            
               Oikeutta oikeudenmukaiseen oikeudenkäyntiin kohtuullisen ajan kuluessa koskevan periaatteen loukkaaminen.
            
         
      (1)  EUVL 2004, L 115, s. 1.